Nende kolme telefoni menüüdes ei ole ka väga palju erinevaid funktsioone. Need mõned üksikud on aga päris olulised. Kõige olulisema erinevusena muidugi GPS. Endurol see puudub, Questil ja LandRoveril on see tööriistade all olemas.  Seejärel muidugi FM raadio ning fotokaamera. Siin-seal on olnud kuulda nurinat et miks on, sellisele telefonile nagu Sonim, vaja fotokaamerat. Kaamera olevat ju ikkagi rohkem nutitelefonide pärusmaa ning olgem ausad - eks see Sonimi kaamera oma kahe-kolme megapiksliga jääb praegusele keskmisele mobiilistandardile päris oluliselt alla. Ega ükski mobiili fotokaamera ei ole loodud profiklassi piltide tegemiseks. Need on ikka rohkem hädavahendiks millega kordumatuid hetki dokumenteerida saab. Selle funktsiooni  täidab Sonimi telefoni kaamera igal juhul.